টাইগার শ্রফ (জন্ম ২ মার্চ ১৯৯০) একজন ভারতীয় অভিনেতা এবং মার্শাল আর্টিস্ট। তার পুরো নাম জয় হেমন্ত শ্রফ। সাজিদ নাদিয়াদওয়ালা পরিচালিত রোমাঞ্চধর্মী অ্যাকশন চলচ্চিত্র হিরোপান্তিতে অভিনয়ের মাধ্যমে তার অভিনয় জীবনের সূচনা হয়। এই সিনেমায় অভিনয়ের জন্য টাইগার ফিল্মফেয়ার পুরস্কার অনুষ্ঠানে সেরা নবাগত অভিনেতার মনোনয়ন পান। ২০১৬ সালে তিনি বাগী সিনেমায় অভিনয় করেন। বাগী বিশ্বব্যাপী দেড় কোটি মার্কিন ডলার আয় করে।তার সর্বশেষ ছবি বাগী ৩  জন্ম ও প্রাথমিক জীবন ১৯৯০ সালে টাইগার শ্রফ ভারতীয় চলচ্চিত্র অভিনেতা জ্যাকি শ্রফ ও আয়েশা দত্তের ঘরে ভারতের মহারাষ্ট্রের মুম্বাই শহরে জন্মগ্রহণ করেন। তারা এক ভাই এক বোন। বোনের নাম কৃষ্ণা শ্রফ। টাইগার তার বোনের চেয়ে তিন বছরের বড়। পিতার দিক থেকে টাইগার গুজরাতি এবং তুর্কী বংশোদ্ভুত এবং মায়ের দিক থেকে বাঙালী এবং বেলিজিয়ান বংশোদ্ভুত। বোম্বের আমেরিকান স্কুলে তিনি পড়াশোনা শুরু করেন।২০১৪ সালে তিনি অভিষেকের সময়ে তিনি নিজেকে মিডিয়ায় "টাইগার শ্রফ" বলে পরিচয় দেন।২০১৪ সালে তিনি তায়কোয়ান্দোতে পঞ্চম ডিগ্রী ব্ল্যাক ব্যাল্ট অর্জন করেন। তার একশন আর ডান্স এর প্রতি খুব ঝোক আছে। তিনি হৃতিক রোশন, মাইকেল জ্যাকসন, ব্রুস লি, জ্যাকি চ্যান এর বড় ভক্ত।  অভিনয় জীবন ছোটবেলা থেকেই তিনি ভারতীয় ফুটবলার হতে চেয়েছিলেন। তবে স্কুল লাইফ থেকেই তিনি বিভিন্ন ছবির অফার পেতেন। অবশেষে ২০১২ সালে সাজিদ নাদিয়াদওয়ালা এর হিরোপান্তি ছবিতে সাইন করেন। ২০১৪ সালে হিরোপান্তি দিয়েই তার অভিষেক হয়। প্রথম ছবিই হিট হয়ে যায়। ধুম ৩ এ অভিনয়ের জন্য আমির খানের শরীর তৈরী করতে শ্রফ সাহায্য করেন। হিরোপান্তি ছবির একটি গান "মেরে নাল তু হুইস্টেল বাজা" এর ভিডিও ব্যাপকভাবে ছড়িয়ে পড়ে। একই বছরে তার প্রথম মিউজিক ভিডিও "চাল ওয়াহা যাতে হ্যায়" বের হয়। সহ অভিনেত্রী হিসেবে হিরোপান্তি এর নায়িকা কৃতি স্যানন ছিলো। প্রথম ছবির পর দুবছর গ্যাপ নেন। এই দুই বছর নিজেকে আরোও ভালোভাবে রপ্ত করে নেন। তবে ২০১৫ সালে মাইকেল জ্যাকসন এর ট্রিবিউট হিসেবে একটি ডান্স উপহার দেন। এছাড়াও "আ রাহা হু ম্যায় জিন্দেগী" নামের একটি মিউজিক ভিডিও করেন। এটি টাইগার শ্রফ এর দ্বিতীয় মিউজিক ভিডিও।  এতে টাইগার শ্রফ এর সাথে আতিফ আসলাম কে একসাথে দেখা যায়। ২০১৬ সালে তার দ্বিতীয় ছবি বাগী রিলিজ হয় এবং ফিল্মটা বক্স অফিসে সুপারহিট হয়। একই বছর তার আরেকটি ফিল্ম ও ৩য় মিউজিক ভিডিও বের হয়। তার ৩য় মিউজিক ভিডিও "বেফিকরা" সেসময়ে খুবই জনপ্রিয়তা অর্জন করে। ভিডিওতে তার সাথে দিশা পাটানি একই তালে নাচতে দেখা যায়। ৩য় ফিল্ম আ  ফ্লাইং জাট যাতে টাইগারকে প্রথমবার একজন সুপারহিরো রূপে দেখা যায়। দুর্ভাগ্যবশত এটি বক্স অফিসে ফ্লপ হয় এবং এটিই তার প্রথম ফ্লপ ফিল্ম। একবছর পর মুন্না মাইকেল রিলিজ হয়। তাতে টাইগার শ্রফ কে মাইকেল জ্যাকসন এর ভক্তরূপে দেখা যায়। তবে সেটিও বক্স অফিসে ব্যর্থ হয়। এতে টাইগার কিছুটা ভেঙ্গে পড়ে। তবে মুন্না মাইকেল রিলিজ হওয়ায় আগেই তিনি তার পঞ্চম ফিল্ম বাগী ২ তে কাজ করা শুরু করে দেন। প্রথমবার তাকে আর্মি অবতারে দেখা যায়। সেই সময় অনুযায়ী এটি টাইগারের সর্বোচ্চ বাজেটের একশন-থ্রীলার ধর্মী ফিল্ম।এই ফিল্মই তার ক্যারিয়ারের টার্নিংং পয়েন্ট হয়ে দাড়ায়। বাগী ২ তার ক্যারিয়ারের প্রথম ব্লকবাস্টার ফিল্ম। ফিল্মের শেষ একশন সীন বলিউডের অন্যতম সেরা একশন সিকুয়েন্স। তার পরের ফিল্ম স্টুডেন্ট অফ দ্য ইয়ার ২ ২০১৯ সালে রিলিজ পায়। এতে টাইগারকে কলেজ স্টুডেন্ট হিসেবে দেখা যায়। বক্স অফিসে ফিল্মটি এভারেজ ট্যাগ পায়। একই বছর টাইগারের দ্বিতীয় ব্লকবাস্টার ফিল্ম "ওয়ার" রিলিজ পায়। এতে টাইগারকে ভারতীয় এজেন্ট হিসেবে দেখা যায়। হৃতিক রোশন এর সাথে পাল্লা দিয়ে তাকে একটিং-একশন করতে দেখা যায়। ক্রিটিক্সদের মতে এটিই টাইগার শ্রফ এর অভিনীত সেরা ফিল্ম।  এর মাঝে তিনি আরোও কয়েকটি মিউজিক ভিডিও করেছিলেন। এখন পর্যন্ত তার সর্বশেষ ফিল্ম বাগী ৩ যা ২০২০ সালে রিলিজ পায়। ফিল্মে টাইগার শ্রফ ছাড়াও রিতেশ দেশমুখ ও শ্রদ্ধা কাপুর লিড রোলে অভিনয় করেছিলো। মোট ৮ টি ফিল্মের মধ্যে ২ টি ফ্লপ, ২ টি এভারেজ, ১ টি হিট, ১ টি সুপারহিট, ২ ব্লকবাস্টার হয়।   চলচ্চিত্র   প্রধান চরিত্র     চিহ্নিত চলচ্চিত্রগুলির নির্মাণ চলছে   বছর চলচ্চিত্র চরিত্র সহ-শিল্পী ২০১৪ হিরোপন্তি বাবলেশ সিং (বাবলু) কৃতি স্যানন ২০১৬ বাগী রণভীর প্রতাপ সিং (রনি) শ্রদ্ধা কাপুর আ ফ্লাইং জাট আমান ডিলহন জ্যাকলিন ফার্নান্দেজ ২০১৭ মুন্না মাইকেল মানভ রয় (মুন্না) নিধি আগারওয়াল ২০১৮ বাগী ২ ক্যাপ্টেন রণভীর প্রতাপ সিং (রনি) দিশা পাটানি ২০১৯ স্টুডেন্ট অফ দ্য ইয়ার ২ রোহান সাচদেভ অনন্যা পাণ্ডে , তারা সুতারিয়া ওয়ার খালিদ রহমানি হৃতিক রোশন , বাণী কাপুর ২০২০ বাগী ৩  রণভীর চতুর্ভেদী (রনি) শ্রদ্ধা কাপুর ২০২১ হিরোপন্তি ২  বাবলু তারা সুতারিয়া   মিউজিক ভিডিও    বছর মিউজিক ভিডিও২০১৪ চাল ওয়াহা যাতে হ্যায়২০১৫মাইকেল জ্যাকসন ট্রিবিউট২০১৫জিন্দেগী আ রাহা হু ম্যায়২০১৬বেফিকরা২০১৮গেট রেডি টু মুভ২০১৯আর ইউ কামিং২০১৯হার ঘুন্ট ম্যায় সোয়াগ হ্যায়২০১৯দিমাগ কে তালে তোড়না২০২০আই এম এ ডিস্কো ডান্সার ২.০২০২০মুস্কুরায়েগা ইন্ডিয়া   তথ্যসূত্র   বহিঃসংযোগ           বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:গুজরাতি ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:বাঙালি ব্যক্তি বিষয়শ্রেণী:ভারতীয় হিন্দু বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী বিষয়শ্রেণী:শ্রেষ্ঠ খল অভিনয়শিল্পী বিভাগে জি সিনে পুরস্কার বিজয়ী